hu hu fr hu hu cs hu fr hu hu hbs_lat hu hu hu fr hu hu hu ast hu hu hu hu hu hu hu hu nl hu pl cs hu hu hu fr hu hu hu hu eo pt hu hu hu ceb hu hu uk pl uk de hu hu hu hu hu hu hu hu de hu hu hu hu hbs_lat hu fr hu hu hu hu hu hu hu hu hu hu hu hu uk hu hu hu de nl de hu pt de hu hu hu hu hu hu hu hu hu hu hu
Száraz furmint Dűlős bor Pezsgő
Természetes édesség Késői szüret, szamorodni Aszú Eszencia
Termesztés Termőhelyek Dűlők a borbanÁsványosság Furmint és a hordó Érlelés
A palackokról Riedel furmint pohár Furmint és az ételek Tárolás
Tokaj Somló Budapest Országosan
Furmint kurzusok Videók Infografikák Ajánlott irodalom Nemzetközi furmint-projektek
A furmint palack Eredetvédelem, termékleírások Fontos, új változások
Szakkifejezések, fogalmak, melyekkel borászok elbeszéléseiben, címkéken találkozhatunk a furmint elsődleges otthona, Tokaj kapcsán.
A Á B C Cs D E É F G Gy H I J K L M N Ny O P R S Sz T U Ü V W Z Zs
Szamorodni: 1825 óta ismert elnevezés. Szláv szó, jelentése: "ahogy termett", utalván arra, hogy az aszúsodott fürtöket egyben dolgozzák fel. Így a botritiszes, töppedt, de akár egészséges szemek is gazdagítják a bort. Manapság többnyire édes szamorodnival találkozunk, de hosszú erjedéssel, érleléssel végül szárazra is kierjedhet. Jellemzői a magasabb alkoholtartalom (>12%) és a fahordós érlelés, hagyományos tokaji palackba kerül.
Száraz próba: a kiürült pohár alján maradt utolsó csepp a kehely falán megforgatva mindig árulkodó illatot áraszt. Az aromák tisztasága jelzi, ha az alapanyag nem volt elég érett, nem volt egészséges vagy illója magas volt stb.
Szaturálás: szén-dioxid elnyeletése a borban. Így készülnek a gyöngyözőborok és a habzóborok.
Szekunder/másodlagos aromák: a bor érési, érlelési aromái.
Szepsi Laczkó Máté: református lelkész, Lorántffy Mihály papja volt 1612-től. A legenda szerint 1631-ben ő készítette el az első aszút, az újhelyi Oremus-dűlőben, Lorántffy Zsuzsanna fejedelemasszony számára.
Szerednyei hordó: mai napig közkedvelt, hagyományos helyi hordótípus, 180-220 liter űrméretű, a barrik hordónál szélesebb és rövidebb.
Szerémség és Tokaj: a török dúlás előtt óriási becsben tartották a dél-magyarországi, szerémségi szőlőket (Tarcal-hegy elnevezésű termőhellyel is találkozunk ott). Az 1520-as évekkel induló török megszállás miatt az ottani szőlőbirtokosok jelentős hányada Hegyaljára költözik.
Színbor/színmust/színlé: préselés nélkül kinyert mustfrakcióból készül. A színlé elnevezés a bor színe-javára utal, mely jelzi tehát, hogy a legértékesebb része a mustnak, amit mindig is nagy becsben tartottak. Az elnevezésről már 1585-ből is van írásos adat. Számos komoly pincénél a mai napig csak színléből készül bor.
Szőlőlisztharmat: a szőlő gyakori gombás betegsége, mely levélen és bogyón évente változó mértékben károsíthat. Az éves növényvédelem egyik meghatározó betegsége, mely ellen jellemzően kéntartalmú szer használatával védekeznek.
Szürkerothadás: kórokozója ugyanaz a gomba (Botrytis cinerea), mely a nemesrothadást/aszúsodást okozza kedvező őszi idő esetén, jól beérett bogyókon. A sérült bogyókon át fertőzi a szőlőt, értékes anyagokat von el tőle, kellemetlen íz- és illatanyagokkal rontja minőségileg is az alapanyagot.